armvectores/hy_wikipedia_2023 huggingface dataset:
Ֆրագա (քաղաք)

Ֆրագա (իսպ.՝ Fraga), քաղաք և համայնք Իսպանիայում՝ արագոնյան Ուեսկա պրովինցիայի Բախո-Սինկա շրջանում։ Տարածքը՝ 435 կմ2։ Բնակչությունը՝ 14539 (2010 թվականի տվյալներով)։ Հեռավորությունը պրովինցիայի վարչական կենտրոնից՝ 105 կմ։


== Սպորտ ==
Քաղաքն ունի համանուն ֆուտբոլային ակումբ։


== Նկարներ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
CAI Aragón-Fraga Archived 2012-01-18 at the Wayback Machine.
Página del Ayuntamiento de Fraga
Fraga Archived 2015-10-17 at the Wayback Machine.
Gran Enciclopedia Aragonesa Archived 2012-05-20 at the Wayback Machine.
Centro de profesores y recursos del Bajo Cinca, Fraga - Huesca Archived 2012-11-28 at the Wayback Machine.
Ruta del rey de España desde Fraga a Barcelona en el siglo XVII
Biblioteca Nacional de Francia
Casa Museo Salvador Sabaté
Galería-Taller de Arte de la Artista Fragatina Divina Sabaté
Web Oficial Peña Fragatina Archived 2014-08-30 at the Wayback Machine.
Web Oficial de la Rondalla Peña Fragatina Archived 2005-02-06 at the Wayback Machine.
Web Oficial Festival Internacional de Folklore Julian Arellano Mesalles - JAMINFEST Archived 2008-11-20 at the Wayback Machine.
Kart racing


== Kart racing խաղեր ==

Kart racing խաղերը, որը հայտնի է նաև, որպես cart racing խաղեր կամ go-kart racing խաղեր, մրցույթային վիդեո֊խաղերի ենթաժանր է։Kart racing խաղերը հեշտացնում են ղեկավարելու մեխանիկաները, մինչդեռ պարունակում են յուրահատուկ և անսովոր ուղիների դիզայն, խոչընդոտներ և ավտոմոբիլային մարտական գործողություններ:Չնայած այս ժանրը առաջացել է 1970֊1980 ական թվականներին, 1992 թվականի Սուպեր Մարիո kart֊ը դիտվում է այս ժանրի պիոները, և Մարիո kart սերիաները համարվում են այս արտոնության սկիզբ։Հայտնի արտոնությունները նույնպես սկսեցին ստեղծել այդ տեսակի խաղեր, որոնք պարունակում են իրենց թալիսմաները։


== Մեխանիկա և հատկություններ ==
Kart racing խաղերը հայտնի են իրենց պարզեցված ղեկավարելու մեխանիկաներով, մինչդեռ ավելացնում է խոչընդոտներ, յուրահատուկ ուղիների դիզայն և տարբեր գործողության էլեմենտներ։ Այս ժանրը հայտնի է նաև իր բազմազան հերոսներով,որոնք հայտնի են պլատֆորմային խաղերից կամ հեռուսատացույցով ցույցադրվող մուլտֆիլմներից, որպես ավտոմեքենայի վարորդ՝անսովոր ավտոմեքենայի դիզայներով։ 
Այս ժանրի խաղերում խաղացողին իրավունք է տրվում նետել ռումբեր այլ խաղացողների վրա, հավաքել առարկաներ առավելություն ստանալու համար,կամ կատարել յուրահատուկ տեխնիկաներ արագություն ստանալու համար։


== Պատմություն ==
Սուպեր Մարիո Kart-ը համարվում է kart ժանրի առաջին խաղը, իրականացնելով մարտական գործողությունները մրցույթների մեջ։ Այն ավելի դանդաղ էր, քան մյուս մրցույթները, այդ ժամանակվա համակարգի սահմանափակումների պատճառով։Այդ խաղ֊մշակողներին հուշեց ստեղծել kart խաղերի թեման։ Այդ ժամանակից աշխարհ լույս են տեսել 50 kart խաղեր։


== Ծանոթագրություններ ==
Ցանկությունների սենյակ

«Ցանկությունների սենյակ» (անգլ.՝ The Room), Քրիստիան Վոլկմանի միստիկական թրիլլեր, որի գլխավոր դերերում են Օլգա Կուրիլենկոն և Կևին Յանսսենսը։
Համաշխարհային պրեմիերան տեղի է ունեցել 2019 թվականի ապրիլի 15-ին Բելգիայում կայացած կինոփառատոնում։ Ֆիլմը թողարկվելու է ռուսաստանյան էկրաններին սեպտեմբերի 19-ին։


== Սյուժե ==
Սիրահարների զույգը տեղափոխվում է մեկուսացված առանձնատուն։ Տունը վերանորոգելիս նրանք գտնում են պատերով փակված սենյակ, որը կատարում է նրանց ցանկացած ցանկութունը։ Միլիոնավոր դոլարներ, Վան Գոգի բնօրինակն ու ամենաշքեղ հանդերձանքները, ինչ ուզենան, անմիջապես նյութականանում են։ Այնուամենայնիվ, բավականաչափ խաղալով՝ երիտասարդ կինը համարձակվում է ցանկանալ երկար սպասված երեխային ... միայն գիտի՞ արդյոք կինը, թե ինչով կվերջանա դա։ Ցանկությունը կվերածվի մի ամբողջ սարսափի, որը կդիպչի ոչ միայն նրան, այլև նրա սիրելի տղամարդուն։ Ամենահետաքրքրականը դեռ առջևում է։ Ֆիլմի վերջում սպասում է ինտրիգան․․․


== Դերերում ==
Օլգա Կուրիլենկոն՝ Քեյթ
Կևին Յանսսենս՝ Մեթթ
Ջոն Ֆլանդերս՝ Ջոն Դո
Ֆրենսիս Չեպմեն՝ Շեյն
Մարիանն Բուրգ՝ Սյուզաննա
Էրիկ Ժիգու՝ հիվանդը
Մայքլ Քեյա՝ պարոն Շեֆֆեր
Քերոլ Ուեյերս՝ Մեյդելին Շեֆֆեր
Ջոշուա Ուիլսոն՝ Շեյնը 8 տարեկանում


== Թողարկման ամսաթիվ ==
Ֆիլմի համաշխարհային պրեմիերան տեղի է ունեցել 2019-ի ապրիլի 15-ին ֆանտաստիկ ֆիլմերի Բրյուսելի կինոփառատոնում (Բելգիա)։ Հունիսի 30-ին ֆիլմը ցուցադրվել է կինոփառատոնին Պուչխոնում (Հարավային Կորեա), որտեղ ստացել է մրցանակ «Լավագույն ֆիլմ» կատեգորիայում։ Փառատոնին Նյոշատելում (Շվեյցարիա) «Ցանկությունների սենյակ»—ը ստացավ նույն նոմինացիան նույն կատեգորիայում։
Ֆիլմի թրեյլերի տեղայնացված տարբերակը հայտնվեց ինտերնետում հուլիսի սկզբին։


== Ծանոթագրություններ ==
Վերին Ազա

Անվան այլ կիրառումների համար տե՛ս՝ Ազա (այլ կիրառումներ)Վերին Ազա (այժմ կոչվում է՝ ադրբ.՝ Azadkənd - Ազադքենդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։ Գտնվում է Արաքսի ձախակողմյան Գիլան վտակի ստորին հոսանքում, ձախ ափին, Օրդուբադ քաղաքից մոտ 17 կմ արևմուտ։


== Պատմություն ==
Վերին Ազան գտնվում է Մեծ Հայքի պատմական Գողթն գավառում, Գիրան գետի ստորին հոսանքում, անմիջապես գետի ձախ ափին, այգևետ վայրում՝ Օրդուբադ քաղաքից 17 կմ արևմուտք։ Գյուղը 15-րդ դարում հիմնադրվել է պատմական Ազատ քաղաքատեղիի ավերակների վրա և կազմված Է եղել 160-220 տուն հայ բնակչությունից։ Գյուղը նախկինում գտնվում էր Երևանի նահանգի Նախիջևանի գավառի կազմում, խորհրդային տարիներին՝ Նախիջևանի ԻՍՍՀ-ի Օրդուբադի շրջանում։
Գյուղի բնակիչները հայ-թաթարական ազգամիջյան ընդհարումների ժամանակ՝ 1918 թվականի մարտ-հուլիս ամիսներին, հերոսաբար պայքարել են էդիֆ և Խալիլ բեյերի հրոսակների դեմ, որոնց բանակը Վերին Ազան գրավելու համար կորցրել է շուրջ 600 զինվոր ու սպա։ Թուրքական զորքը գյուղը ենթարկեց ավերածության ու կողոպուտի։ Կենդանի մնացած բնակիչները գաղթեցին նախ Ցղնա, ապա Կապան ու Քաջարան։ Այս գյուղից վերջին հայ ընտանիքները արտաքսվեցին 1989 թվականին, ազգամիջյան իրադարձությունների ընթացքում։
Ենթադրվում է, որ ինչպես Վերին, այնպես էլ Ներքին Ազա գյուղերը իրենց անունները ստացել են Ազատ քաղաքի անվանումից։


== Բնակչություն ==
Գյուղի բնակիչները եկել են Պարսկահայաստանից 1828-1829 թվականներին։ 19-րդ դարի վերջերին ուներ 700 հայ բնակիչ, 1906 թվականին՝ 1492, 1971-ին 235 բնակիչ։


== Տնտեսություն ==
Խորհրդային տարիներին Վերին Ազայի կոլտնտեսությունը միավորում է նաև Ներքին Ազա և Դեր գյուղերը։ Բնակիչները զբաղվում էին շերամապահությամբ, պտղաբուծությամբ, այգեգործությամբ, անասնապահությամբ, մասամբ բանջարաբուծությամբ։


== Հասարակական կառույցներ ==
1985 թվականի դրությամբ գյուղն ուներ միջնակարգ դպրոց, հիվանդանոց, ակումբ և կինո։


== Պատմամշակութային կառույցներ ==
Գյուղում պահպանվել է Գիլանի վրա 1870-ական թվականներին կառուցված և մինչև այժմ գործող հինգաչքանի կամուրջը և Սուրբ Աստվածածին եկեղեցու ավերակները։ Սուրբ Աստվածածին եկեղեցին, որը հավանաբար հիմնադրված է եղել 17-րդ դարում, գտնվում է գյուղի արևմտյան կողմի բարձունքի վրա։ ճեղքված և կիսամշակ քարով կառուցված, միանավ հորինվածք ունեցող այս հուշարձանից մնում է միայն նրա աբսիդի ու ավանդատների հատվածները։


== Ծանոթագրություններ ==
Պավել Բալլա

Պավել Բալլա Կառլի (ապրիլի 18, 1930(1930-04-18), Pavlovce, Vranov nad Topľou District, Պրեշովյան շրջան, Սլովակիա, Չեխոսլովակիայի առաջին հանրապետություն - 2008, Ուժգորոդ, Ուկրաինա),  ուկրաինացի գեղանկարիչ, ծագումով հունգարացի։ ԽՍՀՄ նկարիչների միության անդամ։ Ուկրաինայի նկարիչների ազգային միության անդամ 1967 թվականից։


== Կենսագրություն ==
Ծնվել է 1930 թվականի ապրիլի 18-ին, Սլովակիայի Պրեշովսկի երկրամասի՝ Պավլովցե գյուղում։
1950 թվականին ավարտել է Ուժգորոդի պետական արվեստի և կիրառական արվեստի դպրոցը։ Եղել է Յոսիպ Բոկշայի, Ադալբերտ Էրդելիի և Ռոման Սելսկիի աշակերտը։
1956 թվականին Ավարտել է Լվովի պետական կիրառական և դեկորատիվ արվեստի պետական ինստիտուտի (այժմ Լվովի ազգային արվեստի ակադեմիայի) մոնումենտալ և դեկորատիվ նկարչության ֆակուլտետը։
ԽՄԿԿ (կենտրոնական կոմիտե) անդամ։
Հայտնի է նաև եղբայրը՝ Լասլո Բալլա, (1927-2010 թթ.), ուկրաինացի գրող և բանաստեղծ։ Ուկրաինայի մշակույթի վաստակավոր գործիչ։
Պավել Բալլա, նկարիչ-մոնումենտալիստ, բնանկարիչ։ Ապրել և աշխատել է Ուժգորոդ քաղաքում։ Դասական նկարիչ գեղանկարչության դպրոցում։


== Հայտնի աշխատանքներ ==
«Շանդոր Պետեֆիի դիմանկարը» (Портрет Петефи Шандора) (1973)
«Ծաղկած մագնոլիաներ» (Зацвели магнолии) (1976)
«Ես կանգնել և լսում էի գարուն․․․» (Стояла я и слушала весну…) (1980)
«Օպրիշոկ» (Опришок) (1987)


== Արտաքին հղումներ ==
Վիդրովայա

Վիդրովայա (ռուս.՝ Выдровая), գետ Կամչատկա թերակղզի՝ Ռուսաստանում։ Գետի երկարությունը 23 կմ է։ Հոսում է Ելիզովսկի շրջանում, Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19070000212120000019506
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տիխի Բերեգ

Տիխի Բերեգ (ուկրաիներեն՝ Тихий Берег), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 18-րդ դարում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուի (կանտոն)

Անվան այլ կիրառումների համար տե՛ս՝ Լյուի (այլ կիրառումներ)Լյուի (ֆր.՝ Lhuis), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բելե օկրուգի մեջ։ Համաձայն 1999 թվականի մարդահամարի կանտոնի բնակչությունը 4496 մարդ էր։ Կանտոնի համարը 118 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պեսչանոե (ավան, Կուպյանսկի շրջան)

Անվան այլ կիրառումների համար տե՛ս՝ ՊեսչանոեՊեսչանոե (ուկրաիներեն՝ Піщане), ավան Ուկրաինայի Խարկովի մարզի Կուպյանսկի շրջանում։ Հիմնադրվել է 1890 թվականին։
2001 թվականի տվյալներով Պեսչանոե ավանում բնակվում էր 238 մարդ։ Բնակավայրը զբաղեցնում է 0,36 կմ² տարածք։ Բնակչության խտությունը կազմում էր 661,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կաստելռայմոնդո

Կաստելռայմոնդո (իտալերեն՝ Castelraimondo), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 4944 մարդ (2008), բնակչության խտությունը՝ 112 մարդ/կմ²։ Տարածքը կազմում է 44 կմ²։ Փոստային ինդեքս՝ 62022։ Հեռախոսային կոդ՝ 0737։


== Ժողովրդագրություն ==


== Համայնքի վարչակազմ ==
Հեռախոսահամար։ 0737 641723
Էլեկտրոնային փոստ։ comune@castelraimondo.sinp.net
Պաշտոնական կայք։ http://www.castelraimondo.sinp.net/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հոնկոնգի համալսարան

Հոնկոնգի համալսարանը (անգլ. The University of Hong Kong կամ HKU; keith. 香港大學) , Հոնկոնգի ամենահին բարձրագույն կրթական հաստատություններից։ Հիմնադրվել է 1911 թվականին Հոնկոնգի Մեծ Բրիտանիայից ազատագրման ժամանակ։ Ուսումնական լեզուն անգլերենն է։
Բրիտանական «Times Higher Education» ամսագրի համաձայն՝ Հոնկկոնգի համալսարանն առաջինն է Ասիայում և 21-րդը աշխարհում։ 2008-2009 թվականների տվյալներով համալսարանում է սովորողների թիվը 21652 է, այդ թվում՝ 11962 ուսանող, 7326 ասպիրանտ և 2364 ասպիրանտ հետազոտող։


== Պատմություն ==

Համալսարանն ստեղծվել է Հոնկոնգի նախկին բժշկական քոլեջի հիման վրա, որը կառուցվել է չինացիների համար 1887 թվականին Լոնդոնի միսիոներական հասարակության կողմից։ Այնուհետև այն դառել է համալսարանի բժշկական ֆակուլտետը։
Համալսարանը հիմնադրվել է 1911 թվականին։ Այդ ժամանակների նահանգապետ Ֆրեդերի Լուգարդը զգում էր Հոնկոնգում համալսարան կառուցելու անհրաժեշտությունը, որպեսզի կարողանար մրցել այլ տերությունների հետ, որոնք հիմնէլ էին իրենց համալսարանները Չինաստանում, ինչպես Պռուսիայն Շանհայում բացել էր Տունցի համալսարան։ Սկզբնական շրջանում համալսարանը մեծ շեշտ էր դնում հումանիտար գիտությունների վրա, չնայած կար արդեն բացված բժշկական ֆակուլտետ։ Ժամանի ընթացքում բացվում են ճարտարագիտության և արվեստի ֆակուլտետներ։ 1916 թվականի դեկտեմբերին համալսարանը իրականացնում է իր առաջին հավաքը 23 շրջանավարտների և 5 պատվավոր շրջանավարտների մասնացությամբ։ 1920- ական թվականների երկրորդ կեսից սկսած մեծ ուշադրություն է դարձվել նաև արևելյան մշակույթի վրա։ 1941 թվականին Ճապոնական ներխուժման ժամանակ, համալսարանի շենքը վնասվում է և համալսարանը փավում է մինչև 1945 թվականը։

Երկրորդ Համաշխարհային պատերազմից հետո վերականգնվել է և վերաբացվել։ 1967 թվականին հիմնում է սոցիալական գիտությունների ֆակուլտետը, իսկ 1969 թվականին իրավաբանական ֆակուլտետը։ 1961 թվականին ուսանողների թիվը 4 անգամ շատ էր քան 1941 թվականին։ 2001 թվականին  բացվում է էկոնոմիկայի և բիզնես ֆակուլտտեը, որը տասերորդն էր համալսարանում։ Հոնկոնգի դպրոցում սովորողների թիվը տարածաշրջանում ամենամեծն է, ընդհանուր ուսանողների 10 տոկոսը։


== Վայր ==
Համալսարանի գլխավոր կամպուսը զբաղեցնում է 16000 մ² Բոնխամ Ռոուդում և Պո Ֆու Լամ Ռուդում՝ Հոնկոնգի կղզու վրա։ Համալսարանը բրիտանական գաղութային ճարտարապետության հազվադեպ նմուշներից է Հոնկոնգում։ Բժշկական ֆակուլտետը գտնվում է գլխավոր կամպուսից 4,5 կմ հարավ-արևմուտք, հարավային կողմում։ Բացի այդ համալսարանը ներառում է գյուղատնտեսական հետազոտական կենտրոն և ծովային գիտությունների կենտրոն


== Ֆակուլտետներ ==
Faculty of Architecture Archived 2001-11-26 at the Library of Congress
Faculty of Arts Archived 2015-12-25 at the Wayback Machine.
Faculty of Business and Economics
Faculty of Dentistry Archived 2009-12-23 at the Wayback Machine.
Faculty of Education
Faculty of Engineering Archived 2011-05-30 at the Wayback Machine.
Faculty of Law
Li Ka Shing Faculty of Medicine
Faculty of Science
Faculty of Social Sciences


== Ծանոթագրություններ ==
Կաշիրսկի շրջան (Վորոնեժի մարզ)

Անվան այլ կիրառումների համար տե՛ս՝ Կաշիրսկի շրջան (այլ կիրառումներ)Կաշիրսկի շրջան (ռուս.՝ Каширский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1977 թվականին։ Վարչական կենտրոնը՝ Կաշիրսկոե։


== Աշխարհագրություն ==
Շրջանի տարածքի մակերեսը կազմում է 1060 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 25781 մարդ։ Բնակչության խտությունը կազմում էր 24,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նորայր Առաքելյան

Նորայր Հունանի Առաքելյան (հուլիսի 17, 1936(1936-07-17), Մեղրաշեն, Արթիկի շրջան, Հայկական ԽՍՀ, ԱԽՖՍՀ, ԽՍՀՄ), հայ մաթեմատիկոս, ֆիզիկամաթեմատիկական գիտությունների դոկտոր (1971), պրոֆեսոր (1989), ՀՀ ԳԱԱ ակադեմիկոս (1990, թղթակից անդամ՝ 1974): Հիմնական հետազոտությունների բնագավառներն են կոմպլեքս անալիզ և մոտավորությունների տեսություն։ ՀՀ գիտության վաստակավոր գործիչ (2003)։


== Կենսագրություն ==
Ծնվել է Արթիկի շրջանի Մեղրաշեն գյուղում (Հայկական ԽՍՀ)։ 1954-1958 թվականներին սովորել է Երևանի պետական համալսարանի ֆիզիկայի և մաթեմատիկայի ֆակուլտետում։ 1989 - 1991, 1997-2006 թթ. եղել է ՀՀ ԳԱԱ մաթեմատիկայի ինստիտուտի տնօրեն, 1991 - 1993՝ Երևանի պետական համալսարանի ռեկտոր։ 2006 թվականից ՀՀ գիտությունների ազգային ակադեմիայի մաթեմատիկայի, մեխանիկայի և ինֆորմատիկայի բաժանմունքի ակադեմիկ-քարտուղար, ՀՀ ԳԱԱ նախագահության անդամ։ Տրիի համալսարանի (Գերմանիա) պատվավոր դոկտոր (2004)։
2013 թ. հոկտեմբերի 14-ին ՀՀ Նախագահի հրամանագրով պարգևատրվել է Սուրբ Մեսրոպ Մաշտոցի շքանշանով։


== Ծանոթագրություններ ==


== Հղումներ ==
Նորայր Առաքելյանը մաթեմատիկական տոհմածառ նախագծում
Նորայր Առաքելյանի անձնական էջ
Գրաֆիկական խմբագրիչ

Գրաֆիկական խմբագրիչ — Համակարգչային ծրագիր (կամ համակարգչային ծրագրերի խումբ), որը թույլատրում է ստեղծել, դիտել, մշակել և խմբագրել թվային պատկերներ (նկար, պատկեր, լուսանկար) համակարգչում։


== Գրաֆիկական խմբագրիչների տեսակները ==
Պատկերացանցային գրաֆիկայի խմբագրիչ. Ամենատարածված մասնագիտացված ռաստրայի խմբագրիչ է համարվում վճարովի Adobe Photoshop խմբագրիչը (Windows օպերացիոն համակարգի և Windows Phone, Mac OS X iOS, Android-ի համար) և նրա անվճար անալոգը GIMP-ն (Linux և Windows օպերացիոն համակարգերի համար, Free BCD և Solaris), տարածված GNU GPL արտոնագրով, ինչպես նաև քիչ հայտնի գրաֆիկական խմբագրիչներ սկսնակների համար՝ սիրողական Photofiltre և ուսումնական Paint.NET. խմբագրիչները։
Վեկտորային գրաֆիկական խմբագրիչներ. Ամենատարածված մասնագիտացված վեկտորային գրաֆիկական խմբագրիչ են համարվում վճարովի Adobe Illustrator-ը և վճարովի Corel Draw-ն Microsoft Windows Օպերացիոն համակարգ-ի Mac OS X-ի համար), ինչպես նաև ազատ տարածվող և անվճար Inkscape գրաֆիկական խմբագրիչը բոլոր ՕՀ-ների համար։
Հիբրիդային գրաֆիկական խմբագրիչներ. Համեմատաբար ավելի հայտնի են RasterDesk-ը AutoCAD-ի համար, Spotlight-ը Microsoft Windows օպերաիոն համակարգի համար։ Adobe Photoshop, Adobe Illustrator և 'Corel Draw պատկերացանց գրաֆիկական խմբագրիչները նույնպես ունեն մի քանի ֆունկցիաներ վեկտորային գրաֆիկայի աշխատանքներ կատարելու համար։
Համակարգչային ծրագրերը,որոնք օգնում են բազմազան նկարներ ստեղծել,անվանում են գրաֆիկական խմբագրիչներ։


== Տես նաև ==
Adobe Photoshop Պաշտոնական կայք
Տեսանյութի մշակումը Adobe Photoshop-ով iXBT.com, հոդված
Adobe Photoshop-ի դասեր և ձեռնարկներ
(792) Մետկալֆինա

(792) Մետկալֆինա (անգլ.՝ Metcalfia), աստերոիդ աստերոիդների հիմնական գոտում։ Հայտնաբերվել է 1907 թվականի մարտի 20-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,622477 ա. մ., առավելագույնը մոտենում է 2,2817 ա. մ. հեռավորության վրա և հեռանում 2,9633 ա. մ., իսկ Երկրի ուղեծրին Մետկալֆինա աստերոիդը նվազագույնը մոտենում է 1,3079 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1551,19 երկրային օրվա ընթացքում, իր ուղեծրով շարժվելով միջինում 0,232079 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(792) Մետկալֆինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերնարդո Պարենտինո

Բերնարդո Պարենտինո (մոտ 1437, Պորեչ, Իստրիա, Խորվաթիա - հոկտեմբերի 28, 1531, Վինչենցա, Վենետո, Իտալիա), վերածննդի դարաշրջանի իտալացի նկարիչ։ Նա հիմնականում աշխատում էր Պադովայում։


== Կենսագրություն ==
Ծնվել է Վենետիկյան հանրապետությանը պատկանող Պորեչ քաղաքում, որը գտնվում է Իստրիայի թերակղզու ափին։ Ամենայն հավանականությամբ, այնտեղ է ստացել իր նախնական կրթությունը։ Մահացել է Վիչենցա քաղաքում։ Մեծապես կրել է Անդրեա Մանտենյայի ազդեցությունը, հավանաբար եղել է նաև նրա աշակերտը։
Նկարիչը հայտնի է նաև Բերնարդո Պարենցանո, Բերնարդո դա Պարենցո, Բերնարդինո Պարենտինո անուններով։ Նա սխալմամբ նույնացվել է վանական Լորենցոյի հետ։


== Ստեղծագործություն ==
Բերնարդո Պարենտինոյի վրձնին են պատկանում Պադովայի սուրբ Ջուստինա վանքի համար ստեղծված «Սուրբ Բենեդիկտի կյանքը» աշխատանքը և «Սուրբ Ծնունդ» ստեղծագործությունը, որը գտնվում է Վենետիկի ակադեմիայի պատկերասրահում։ Նա նաև ստեղծել է «Սուրբ Անտոնիոսի գայթակղությունը» ընդհանուր թեմային վերաբերող նկարների շարքը, որոնք գտնվում են Դորիա Պամֆիլի պատկերասրահում։ Նրան է պատկանում նաև «Մոգերի երկրպագությունը» ստեղծագործությունը։ 
Նկարչի աշխատանքներում տեսանելի է մանրուքների նկատմամբ խիստ ուշադրությունը։


== Ծանոթագրություններ ==


== Գրականություն ==
Farquhar, Maria Biographical catalogue of the principal Italian painters. — Woodfall & Kinder, Angel Court, Skinner Street, London; Digitized by Googlebooks from Oxford University copy on Jun 27, 2006, 1855. — С. 120.
Museum entry(չաշխատող հղում)


== Արտաքին հղումներ ==
Bernardo Parentino sur le site Artcyclopedia.com
Bernardo Parentino sur le site Artnet.fr
Վարդան Գևորգյան

Վարդան Շմավոնի Գևորգյան (մարտի 13, 1963(1963-03-13), Լեռնաձոր, Ղափանի շրջան, Հայկական ԽՍՀ, ԽՍՀՄ), ՀՀ տեղական ինքնակառավարման համակարգի գործիչ, Քաջարանի քաղաքապետ։


== Կրթություն ==
1980-1985 թթ. սովորել և ավարտել է Կ. Մարքսի անվան Երևանի պոլիտեխնիկական ինստիտուտի լեռնամետալուրգիայի ֆակուլտետը՝ լեռնային ինժեների մասնագիտությամբ, օգտակար հանածոների հանքավայրերի հետախույզ-տեխնոլոգի որակավորմամբ։


== Աշխատանքային գործունեությունը ==
1985-1989 թթ. - աշխատել է Զանգեզուրի պղնձամոլիբդենային կոմբինատում որպես էքսկավատորի մեքենավար։
1989-1991 թթ. - ՀԼԿՄ Կապանի շրջկոմ Քաջարանի քաղաքային կոմերիտական երիտասարդական միության նախագահ։
1993-1995 թթ. - ծառայել է ՀՀ զինված ուժերում։
1995-1996 թթ. - Զանգեզուրի պղնձամոլիբդենային կոմբինատի ստորգետնյա հանքուղու պետի տեղակալ։
1996-2002 թթ. - Զանգեզուրի պղնձամոլիբդենային կոմբինատի արհկոմի նախագահ։
2002 թ. ընտրվել, 2005 թ., 2008 թ., 2012 թ. վերընտրվել է Քաջարանի քաղաքապետի պաշտոնում։Հայաստանի Հանրապետական կուսակցության անդամ է, ՀՀԿ Քաջարանի տարածքային կազմակերպության խորհրդի նախագահ։
Ամուսնացած է ունի երեք զավակ։


== Պարգևներ ==
Արիության մեդալ (2010),
Անանիա Շիրակացու մեդալ (2008),
ՀՀ ՊՆ «Գարեգին Նժդեհ» մեդալ (2005),
«Ադմիրալ Իսակով» մեդալ (2008),
Երկրապահ Կամավորների Միության «Հայաստանի երկրապահ» հուշամեդալ և պատվոգիր (2005),
«Մայրական երախտագիտություն» մեդալ (2007),
Արծիվ մահապարտների միություն «Վազգեն Սարգսյան» շքանշան (2008),
Փրկարար ջոկատի հարամանատարի «Փրկարար» կրծքանշան (1988)։
Ունի կապիտանի զինվորական կոչում։


== Ծանոթագրություններ ==
Տիարնո դի Սոպրա

Տիարնո դի Սոպրա  (իտալերեն՝ Tiarno di Sotto), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 976 մարդ (2008), բնակչության խտություն՝ 26 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 38060։ Հեռախոսային կոդ՝ 0464։
Կոմունայի հովանավոր սրբերն են սուրբ Պետրոս և Պողոս առաքյալները։ Տոնակատարությունը նշվում է հունիսի 29-ին։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0464 596161


== Ծանոթագրություններ ==


== Արտաքին հղումներ ==
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նապաստակի շրթունք

Նապաստակի շրթունք, մարդու զարգացման արատ, որի դեպքում վերին շրթունքի կողմնային հատվածները չեն սերտաճում միջին հատվածին։ Կարող է լինել միակողմանի և երկկողմանի։ Խանգարվում է ծծելու պրոցեսը։ Բուժումը. վիրաբուժական միջամտություն՝ երեխայի կյանքի առաջին ամիսներին։
Տնայնագործություն

Տնայնագործություն, գյուղացիական տնտեսության մեջ ընտանիքի ուժերով հայթայթվող հումքով կազմակերպվող և միայն այդ ընտանիքի կարիքները բավարարող արտադրություն։
Տնայնագործությունը անխզելիորեն կապված է երկրագործությանը և բնատնտեսության անհրաժեշտ պարագան է։ Առաջացել է նախնադարյան համայնական կարգերի դարաշրջանում, մարդկանց արտադրագործունեության հիմնական ճյուղերի՝ անասնապահության և երկրագործության ձևավորմանը զուգահեռ։
Տնայնագործությունյան արտադրանքի այս կամ այն տեսակի զարգացումը կախված է եղել տեղական պայմաններից և առկա հումքից։ Տնայնագործությունյան առավել վաղ և համապարփակ տեսակներն են եղել մորթու, կաշվի, Փայտի, փայտակեղևի զանազան մշակումները, թաղիքի պատրաստումը։ Նախնադարյան դարաշրջանում ծղոտից, մազից, բնաթելերից և այլ հումքերից հյուսվածքների (պարան, ցանց, զամբյուղ, ամաններ և այլն) արտադրությամբ սկիզբ է դրվել մանածագործության զարգացմանը։ Թելերի հյուսումից սկիզբ է առել մանումը, իսկ վերջինից՝ պարզունակ դազգահներով (ուղղահայաց և հորիզոնական) ջուլհակությունը (ոստայնանկությունը)։ 
Տնտեսական կարևոր նշանակություն է ունեցել կավագործ, կամ բրուտագործ, արտադրությունը։ Տնայնագործությունը եղել է ֆեոդ տնտեսության բաղկացուցիչ մասը։ Գյուղացիական տնային արտադրանքների և նահապետական (բնատնտեսական) երկրագործության միատեղությունը բնորոշ է եղել վաղ միջնադարյան տնտեսակարգին։
Տնայնագործությունյան արտադրանքները չեն հանվել շուկա, դրանք օգտագործել են իրենք՝ արտադրողները, այսինքն՝ արտադրությունները դեռևս չեն եղել արդյունաբերության ինքնուրույն ձևեր։ Տնայնագործությունյան արտադրանքները գյուղացու տնտեսության սահմաններից դուրս՝ հողատիրոջը, հասել են սոսկ բնահարկի տեսքով։
Զարգացած ֆեոդալիզմի դարաշրջանում Տնայնագործությունը աստիճանաբար վերաճել է արհեստների, բայց իսպառ դուրս չի մղվել։
Համահեղինակություն

Համահեղինակություն, գրական, գիտական կամ արվեստի միևնույն ստեղծագործության նկատմամբ հեղինակային իրավունքի կամ հայտնագործության, գյուտարարության հեղինակային և այլ իրավունքների պատկանելությունը երկու կամ ավելի անձանց։
Համահեղինակների հարաբերությունները, այդ թվում համահեղինակությունից բխող իրավունքներից օգտվելու կարգը, որոշվում է փոխադարձ համաձայնությամբ, իսկ պարգևատրման կարգը՝ երբեմն նաև օրենսդրությամբ նախատեսված կարգով։ Համահեղինակության վերաբերյալ վեճը քննում է դատարանը։
Գերարդ Դավիդ

Գերարդ Դավիդ (հոլ.՝ Gerard David, մոտ 1460[…], Աուդերվաթեր, Prince-Bishopric of Utrecht, Սրբազան Հռոմեական կայսրություն[…] - օգոստոսի 13, 1523[…], Բռյուգե, Ֆլանդրիայի դքսություն, Հաբսբուրգյան Նիդերլանդներ[…]), նիդեռլանդացի գեղանկարիչ, Հյուսիսային Վերածննդի վաղ շրջանի ներկայացուցիչ։


== Կենսագրություն ==
Աշխատել է հոր արհեստանոցում, հետագայում տեղափոխվել է Հարլեմ, իսկ 1484 թվականին`Բրյուգգե։ Սովորել է Հանս Մեմլինգայի հետ, որի ազդեցության տակ Գերարդի ոճը բավականին փոխվում է։ 1494 թվականից Բրյուգգեում աշխատել է որպես նկարիչ։ Ենթադրաբար ուսուցիչը Ադրիանա Իզենբրանտն էր։ 1484 թվականին մտավ Սուրբ Լուկայի միավորման մեջ, իսկ 1501 թվականին զբաղեցրեց դեկանի պաշտոնը։  1496 թվականին Դավիդը ամուսնացել է ոսկերիչների միավորման ավագի դստերի՝ Կորնելիա Կնոպի հետ։ 
Դավիդ Գերարդը մահացել է 1484 թվականի օգոստոսի 13-ին։ Թաղված է Բրյուգգեում։ XIX դարում քաղաքի գերեզմանատունը վերանորոգելուց հետո նկարչի գերեզմանի վայրը կորել է։


== Ստեղծագործություններ ==
Ստեղծագործությունները վառ են։ Բնանկարներն առանձնանում են բանաստեղծականությամբ։ Մեծապես հանդիսանում է 15-րդ դարի հոլանդական գեղանկարչության կոմպոզիցիոն սխեմաների անդեմ կրկնությունը։ Միևնույն ժամանակ, չհրաժարվելով սրբապատկների նկարչության ավանդույթներից, նկարիչն իր ստեղծագործություններում ներառում է երևակայական բնապատկեր. հետագայում այդպես էին վարվելու բոլոր հոլանդացի վարպետները։


== Լուսանկարներ ==

		
		
		
		
		
		


=== Աշխատանքներ ===
Հաջորդ աշխատանքները գտնվում են Բրյուգգեի քաղաքային պատկերասրահում։

2 աշխատանք Կամբիսի դատը, 1948 թվական
Հիսուսի խաչելությունը


== Գրականություն ==
von Bodenhausen Е., Gerard David und seine Schule, München, 1905.
С. Дзуффи. Возрождение. XV век. Кватроченто. — М.: Омега-пресс, 2008. — С. 131, 262—263. — 384 с. — 3000 экз. — ISBN 978-5-465-01772-5


== Ծանոթագրություններ ==


== Արտաքին հղումներ ==
Gerard David at Artcyclopedia
Web Gallery of Art: Gerard David
smARThistory: Gerard David’s Madonna and Child with Angels Archived 2011-10-01 at the Wayback Machine.
Բալդա Շոր

Բալդա Շոր (ռուս.՝ Балда-Шор), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Վերին Լոբազ գետի ձախ ափին՝ 8 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է մինչև Սիկտիվկար քաղաք, գետի ենթաավազանը Վիչեգդա։ Գետի ավազանը Հյուսիսային Դվինան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 3020200112103000019713
Հիդրոլոգիական ուսումնասիրությունների կոդը - 103001971
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բալրուա սյուր Դրոմ

Բալրուա սյուր Դրոմ (ֆր.՝ Balleroy-sur-Drôme), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 1434 մարդ, բնակչության խտությունը` 121.84 մարդ/կմ²։ Բնակավայրը զբաղեցնում է 11.77 կմ² տարածք։
Բնակավայրը ստեղծվել է 2016 թվականի հունվարին` Բալրուա և Վոբադոն համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալիշա Բուլ Սթոթ

Ալիշա Բուլ Սթոթ (անգլ.՝ Alicia Boole Stott, հունիսի 8, 1860(1860-06-08), Կորկ, Մանսթեր, Մեծ Բրիտանիայի և Իռլանդիայի միացյալ թագավորություն - դեկտեմբերի 17, 1940(1940-12-17), Հայգեյթ, Միացյալ Թագավորություն և Անգլիա, Միացյալ Թագավորություն), իռլանդացի մաթեմատիկոս, Գրոնինգենի համալսարանի պատվավոր դոկտոր։
Ալիշա Բուլ Սթոթը շրջանառության մեջ է դրել «պոլիտոպ» տերմինը, սահմանելով, որ այն էվկլիդյան տարածության ենթաբազմություն է, որը կարող է ներկայացվել որպես վերջնական քանակի սիմպլեքսային ամբողջություն։


== Կենսագրություն ==
Ալիշա Բուլ Սթոոթը ծնվել է 1860 թվականի հունիսի 8-ին Իռլանդիայի Կորկ քաղաքում՝ մաթեմատիկոս և տրամաբան Ջորջ Բուլի և Մարի Էվերեստ Բուլի ընտանիքում, դառնալով ընտանիքի երրորդ դուստրը։ Նրա քույրերից Լյուսի Էվերեստը եղել է քիմիկոս և դեղագործ, իսկ Լիլիա Վոյնիչը՝ վիպասան։ Հոր մահից հետո՝ 1864 թվականին, նրանց ընտանիքը տեղափոխվում է Միացյալ Թագավորության մայրաքաղաք Լոնդոն։ Այնտեղ Բուլերի ընտանիքի մայրը անցնում է աշխատանքի՝ դառնալով Լոնդոնի թագուհու քոլեջի գրադարանավարը։
Այդ տարիներին Ալիշա Բուլ Սթոթը հաճախում է Քինգի քոլեջի կից դպրոցը, բայց չի կարողանում կրթությունը շարունակել համալսարանում։ Ընկերների և ընտանիքի շրջանում նա հայտնի է եղել Ալիս անվանումով, չնայած նրան, որ փաստաթղթերում նրա անունը եղել է Ալիշիա։
Ալիշան Բուլերի ընտանիքի միակ զավակն էր, որ ժառանգել էր հոր մաթեմատիկական տաղանդը, թեև նրանց մայրը իր բոլոր հինգ երեխաներին էլ փորձել է դնել այդ ուղղու վրա։ Նրա այդ տաղանդը նկատվել է այն ժամանակ, երբ վերջինս իր 18-ամյա եղբոր՝ Չարլզի համար պատկերում է չորրորդ հարթություն։ Հետագայում նա գիտությանը հայտնի է դառնում «պոլիտոպ» տերմինը նկարագրելու համար։


== Ծանոթագրություններ ==
Չիմիտիլե

Չիմիտիլե (իտալերեն՝ Cimitile, նեապ.՝ Vuoscoriale), քաղաք Իտալիայում՝ Կամպանիա մարզի Նեապոլի գավառում։ Սահմանակից է Կամպոսանո, Կազամարչանո, Կոմիցիանո, Նոլա համայնքներին։
Բնակչության թվաքանակը 2004 թվականի տվյալներով եղել  է 6.877, 2014 թվականի տվյալներով՝ 7.256: Բնակչության խտությունը կազմում է 3421 մարդ/կմ²։ Համայնքն զբաղեցնում է 2 կմ² տարածք։ Փոստային ինդեքս՝ 80030, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==
Վաղ քրիստոնեական ժամանակների բազիլիկ Սան Ֆելիչեն
Վաղ քրիստոնեական ժամանակների որմնանկար


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Սերիյի (Ալյեի գավառ)

Անվան այլ կիրառումների համար տե՛ս՝ Սերիյի (այլ կիրառումներ)Սերիյի (ֆր.՝ Cérilly), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Սերիյի կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03048։


== Բնակչություն ==
Համայնքի բնակչությունը 2008 թվականին կազմում էր 1379 մարդ։


== Տնտեսություն ==
2007 թվականի տվյալներով 762 աշխատունակ տարիքի մարդկանցից (15-64 տարեկան) 541-ը տնտեսապես ակտիվ էին, 221-ը անգործունակ (ակտիվության ցուցանիշը 71,0 %, 1999 թվականին եղել է՝ 68,8 %)։ 541 աշխատունակ բնակիչներից 497-ը աշխատում էին (279 տղամարդ և 218 կին), անաշխատանք էին 44-ը (20 տղամարդ և 24 կին)։ 221 անգործունակ մարդկանցից 33-ը աշակերտներ կամ ուսանողներ են, 107-ը թոշակառու, 81-ը անաշխատունակ էին այլ պատճառներով։


== Տեսարժան վայրեր ==
Սեն Մարտեն եկեղեցի (XII—XIII դարեր)
Դյուբուա ժամատուն (XV դար)
Դը լա Պյեր շատո
Շառլ Լուի Ֆիլիպի թանգարան


== Հայտնի մարդիկ ==
Շառլ Լուի Ֆիլիպ (1874—1909)՝ ֆրանսիացի գրող
Ֆրանսուա Պերոն (1775—1810)՝ ֆրանսիացի նատուրալիստ և հետազոտող։ Անտրոպոլոգիա տերմինի հեղինակն է։
Մարսելեն Դեբուտեն (1823—1902)՝ ֆրանսիացի նկարիչ և գրաֆիկ
Ժան Ժիրոդու (1882—1944)՝ ֆրանսիացի նովելիստ, էսսեիստ, դրամատուրգ։ Ապրել է Սերիյիում։


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Սերիյի» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-16 
«Սերիյի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Ավրորա (դիցաբանություն)

Ավրորա, բառը լատիներեն նշանակում է այգաբաց, հռոմեական առասպելաբանության մեջ այգաբացի կամ արշալույսի աստվածուհին է։ Հունական և վեդայական առասպելների մեջ նրան համապատասխանում են Էոսը և Ուշասը։
Հռոմեական դիցաբանության մեջ Ավրորան ամեն առավոտ կրկին նորացած սլանում է դեպի երկնակամար՝ ազդարարելով արևի գալուստը։ Ըստ Օվիդիոսի նա Պալլասի կամ Հիպերիոնի դուստրն է։ Նրա մայրը Թեան է։ Ավրորան արևի աստված Հելիոսի և լուսնի աստվածուհի Սելենեի քույրն է։ Նա ամուսնացել է տիտան Աստրեոսի հետ։ Ավանդության համաձայն այդ ամուսնությունից են ծագել աստղերը և բոլոր քամիները՝ Հյուսիսային Բորեասը, Արևելյան Էվրոսը, Հարավային Նոթոսը և Արևմտյան Զեփյուռոսը։
Այգաբացի աստվածուհի Ավրորան է ամեն օր աստվածներին և մարդկանց բերում ցերեկային լույսը։
Ավրորան թևավոր աստվածուհի է, սովորաբար պատկերվում է մարտակառքի վրա, որին լծված են թևավոր կամ անթև ձիեր։ Երբեմն նա պատկերվել է ջահը և առավոտյան ցողով լի սափորը ձեռքին՝ գլխի կամ մարմնի շուրջ արևի ճառագայթների պես լուսապսակով։
Ավրորայի պատվին է անվանակոչվել 1867 թվականին հայտնաբերված 94-րդ աստերոիդը։


== Ծանոթագրություններ ==
Արմեն Ղունյան

Արմեն Էդուարդի Ղունյան, հունիսի 3, 1972(1972-06-03), Մեծ Թաղեր, ԼՂԻՄ, Ադրբեջանական ԽՍՀ, ԽՍՀՄ - մայիսի 10, 1992(1992-05-10), Սառնաղբյուր, Արցախ, բժիշկ-ազատամարտիկ։ «Նիկոլ Դուման» ջոկատի անդամ։


=== Կենսագրություն ===
Արմեն Ղունյան ծնվել է 1972 թվականի հունիսի 3-ին ԼՂԻՄ Հադրութի շրջանի Մեծ Թաղլար գյուղում։1978 թվականին ընդունվել է գյուղի միջնակարգ դպրոցը։ Միջնակարգ դպրոցն ավարտելուց հետո 1989 թվականին ընդունվել է Երևանի պետական բժշկական համալսարանի բուժական ֆակուլտետը։ Երկրորդ կուրսում տարկետում է վերցնում և հատուկ առաջադրանքով մեկնում քաղաք Մոսկվա։ Այնտեղ կազմակերպում է մարդասիրական օգնություն։ 1990 թվականից մասնակցել է ՀՀ Արարատի (Երասխի), Նոյեմբերյանի և ԼՂՀ Ասկերան (Սառնաղբյուր) շրջանների ինքնապաշտպանական մարտերին։
1991 թվականին, լինելով համալսարանի երկրորդ կուրսում, անդամագրվում է «Նիկոլ Դուման»  ջոկատին։
1992 թվականի ապրիլի 1-ին ջոկատը,որի ոգին էր Արմենը, հատուկ առաջադրանքով մոտեցավ Ասկերանի շրջանի Աղբուլաղ գյուղին։ Գյուղը շրջափակման մեջ էր, և Արեմնն իր երկու ընկերների հետ մարտի է բռնվում. ուժերն անհավասար էին։ Արմենը տանկի արձակած արկից խոցվեց։ Աշոտն (Արմենի ընկերը) կրակն իր վրա է վերցնում։ Նա կարողանում է թաքցնել Արմենի մարմինը, բայց մահացու վիրավորվում է։ Թշնամին խոշտանգում է նրանց մարմինները։ Իսկ երրորդ ազատամարտիկի՝ Սլավիկի ճակատագիրն առայսօր մնում է անհայտ։ Յոթ օր անց մի խումբ ազատամարտիկներ դուրս բերեցին Արմենի և Աշոտի դիակները։
1992 թվականի մայիսի 10-ին՝ 19 տարեկան հասակում, Աղբուլաղ (Սառանաղբյուր) գյուղի պաշտպանության կատաղի կռվում Արմեն Ղունյանը հերոսաբար մահացել է։


=== Պետական պարգևներ ===
Արմեն Ղունյանը Արցախյան պատերազմում կատարած իր գործունեության համար հետմահու պարգևատրվել է՝ Երկրորդ աստիճանի «Մարտական խաչ» շքանշանով


== Ծանոթագրություններ ==
Հիդրիդներ

Հիդրոիդներ , քիմիական տարրերի ջրածնական միացություններ, որոնցում ջրածինը ունի բացասական օքսիդացման աստիճան։ Ըստ քիմիական կապի բնույթի, տարբերում են՝ 

իոնական Հիդրոիդներ
մետաղականՀիդրոիդներ
կովալենտ Հիդրոիդներ


== Իոնական (աղանման) Հիդրոիդներ ==
Իոնական (աղանման) Հիդրոիդներ առաջացնում են ալկալիական և հողալկալիական մետաղները։ Սպիտակ բյուրեղային, սովորական պայմաններում կայուն նյութեր են։ Տաքացնելիս առանց հալվելու քայքայվում են մետաղի և ջրածնի (բացի LiH-ից, հալվում է 680 °C-ում)։ Ջրի հետ փոխազդելիս անջատում են ջրածին։ Ստացվում են 200 —600 °C-ում մետաղները ջրածնի հետ փոխազդելով։ Իոնական կառուցվածք ունեն նաև կրկնակի Հիդրոիդները, օրինակ բորհիդրիդները՝ MeBH4, և ալյումինհիդրիդները՝ MeAlH4։ Իոնական Հիդրոիները վերականգնիչներ են, օգտագործվում են օրգանական սինթեզում։


== Մետաղական (մետաղակերպ) Հիդրոիդներ ==
Մետաղական (մետաղակերպ) են անցումային մետաղների Հիդրոիդները։ Ըստ քիմիական կապի բնույթի, դրանք նման են մետաղներին, մեծ մասամբ, ունեն փոփոխական բաղադրություն։ Մետաղական Հիդրոիդները գորշ կամ սև, փխրուն պինդ նյութեր են, ստացվում են բարձր ջերմաստիճաններում մանրացրած մետաղի վրա ջրածին ազդելով։ VI, VII և VIII խմբերի մետաղները (բացի պալադիումից) ջրածին կլանելիս չեն առաջացնում քիմիական որոշակի միացություններ։ I ն II խմբերի ան¬ ցումային, ինչպես նաև III խմբի (Al-ի ենթախմբի) մետաղները ջրածնի հետ փոխազդելիս Հիդրոիդներ չեն առաջացնում։ Դրանց Հիդրոիդները ստացվում են, օրինակ, այդ մետաղների միացությունները եթերի միջավայրում լիթիումալյումինի հիդրիդով՝ LiAlH4 վերականգնելիս։ Տաքացնելիս հեշտությամբ քայքայվում են համապատասխան մետաղի և ջրածնի։ Անցումային մետաղների Հիդրոիդները կատալիզատորներ են քիմիական տարբեր ռեակցիաների համար։ Այդ մետաղների Հիդրոիդներ առաջացնելու հատկությունը օգտագործում են բարձրավակուումային տեխնիկայում՝ ջրածին կապելու համար։


== Կովալենտ Հիդրոիդներ ==
Կովալենտ Հիդրոիդներ առաջացնում են տարրերի պարբերական համակարգի IV, V, VI և VII խմբերի ոչ մետաղները, ինչպես նաև բորը։ Այս խմբում բացի պարզ գազային միացություններից (մեթան՝ CH4 սիլան՝ SiH4) հայտնի են տարրի բազմաթիվ ատոմներով Հիդրոիդներ, որոնք իրար են միացած շղթաներով, օրինակ, սիլաններ՝ SinH2n+2։ Բորի պարզագույն Հիդրոիդներ՝ BH3, գոյություն չունի, բորաջրածիններն ունեն բարդ կառուցվածք։ Կովալենտ Հիդրոիդներ ստացվում են անմիջականորեն տարրերի փոխազդմամբ, հալոգենիդները և այլ միացություններ ալկալիական մետաղների ալյումինհիդրիդներով, բորհիդրիդներով վերականգնելիս և այլ եղանակներով։ Հիդրոիդների ջերմային քայքայումն օգտագործում են առանձնապես մաքուր տարրեր ստանալու համար։
Վլադիմիր Բուգրով

Վլադիմիր Բուգրով (ռուս.՝ Бугров, Владимир Васильевич, հոկտեմբերի 16, 1938(1938-10-16), Վոլգոգրադ, ՌԽՖՍՀ, ԽՍՀՄ - դեկտեմբերի 9, 2003(2003-12-09), Վորոնեժ, Ռուսաստան), թատրոնի խորհրդային և ռուս դերասան, ռեժիսոր, մանկավարժ, թատերական գործիչ, ՌԽՖՍՀ ժողովրդական արտիստ։


== Կենսագրություն ==
Վլադիմիր Բուգրովը ծնվել է 1938 թվականի հոկտեմբերի 16-ին, Ստալինգրադում։ 1961 թվականին ավարտել է Ստալինգրադի թատերական ստուդիան։ 1968 թվականին ավարտել է Ռուսաստանի թատերական արվեստի ինստիտուտը (Նիկոլայ Օխլոպկովի կուրսը) ։
1962-1963 թվականներին խաղացել է Լիպեցկի դրամատիկական թատրոնում։
1968-1980 թվականներին աշխատել է որպես Վորոնեժի պատանի հանդիսատեսի թատրոնի գլխավոր ռեժիսոր։
1980-2003 թվականներին եղել է Վորոնեժի գեղարվեստի պետական ինստիտուտի ռեկտոր։ Նրա օրոք 1998 թվականին ինստիտուտն ստացել է Վորոնեժի գեղարվեստի պետական ակադեմիայի կոչում։
Եղել է Համառուսական մշակութային ֆոնդի Վորոնեժի մասնաճյուղի նախագահ։
Մահացել է 2003 թվականի դեկտեմբերի 9-ին, Վորոնեժում, 66 տարեկան հասակում։


== Մրցանակներ և պարգևներ ==
ՌԽՖՍՀ արվեստի վաստակավոր գործիչ (11.02.1977):
ՌԽՖՍՀ ժողովրդական արտիստ (6.01.1986):
Պատվո շքանշան (22.11.1999):


== Թատերական գործունեություն ==


=== Վորոնեժյան ՊՀԹ ===
«Աղջիկը և ապրիլը» (Տ. Յան)
«Վերջինները» (Մ. Գորկի)
«Բոռ» (Է. Վոյնիչ)
«Ամպրոպ» (Ա. Օստրովսկի)
«Ճանապարհին» (Վ. Ռոզով)
«Թմբուկ և ֆլեյտա» Է. Փաշնեև)


=== Վորոնեժի դրամատիկ թատրոն ===
«Ճանապարհ դեպի Բորդուխինոյ» (Վ. Կոնդրատև)
«Գավառական անեկդոտներ» (Ա. Վամպիլով)


=== Վորոնեժի գեղարվեստի ինստիտուտ ===
«Իմ սերը երրորդ կուրսում» (Մ. Շատրով)
«Ուրախություն փնտրելիս» (Վ. Ռոզով)
«Քաղքենիները» (Մ. Գորկի)
«Ռևիզոր» (Ն. Գոգոլ)
«Հեքիաթ Մոնիկայի մասին» (Է. Շալտյանիս)


== Ծանոթագրություններ ==


== Արտաքին հղումներ ==
«Վլադիմիր Բուգրով»։ Имена Воронежа։ Վերցված է 2018-07-14 
«Վլադիմիր Բուգրով»։ Некрополь։ Վերցված է 2018-07-14
(9819) Սանգերհաուզեն

(9819) Սանգերհաուզեն (անգլ.՝ Sangerhausen), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,187981 ա. մ., առավելագույնը մոտենում է 1,791 ա. մ. հեռավորության վրա և հեռանում 2,5849 ա. մ.։ Արեգակի շուրջ մեկ ամբողջական պտույտ է կատարում 1182,13 երկրային օրվա ընթացքում, իր ուղեծրով շարժվելով միջինում 0,304536 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9819) Սանգերհաուզեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արմտան Մեծ

Արմտան Մեծ, գյուղ Մեծ Հայքի Բարձր Հայք աշխարհի Դարանաղի գավառի Արմտան գավառակում, իսկ ապա գյուղ Արևմտյան Հայաստանում, Էրզրումի վիլայեթի Կամախի գավառակում։
Գյուղի մեծության պատճառով այն երբեմն հիշատակել են որպես ավան։


== Պատմություն ==
Արմտանը համապատասխանում է մ․ թ․ ա․ XV—XIV դարերի խեթական արձանագրությունների «Արմտան» կամ «Արմատան» տեղանվանը։ Արմտանը մտել է Հայասա ցեղային միության կազմի մեջ։ XVII դարի մատենագիր Հակոբ Կարնեցին հիշատակել է Արմտանը։ Ենթադրվում է, որ Արմտան անվան մեջ պահպանվել է «Արմեն» ցեղանվան ձևերից մեկը։
Արմտանը ավերվել է Մեծ եղեռնի ժամանակ։ Տեղի բնակչությունը տեղահանվել է և ցրվել զանազան երկրներ։


== Բնակչություն ==
1915 թվականի Մեծ եղեռնը հիմնականում հայաբնակ է եղել։ XX դարի սկզբին ուներ մոտ 2000 բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և արհեստներն էին։


== Պատմամշակութային կառույցներ ==
Արմտանն ուներ Ս. Աստվածածին անունով եկեղեցի։ Գյուղի մոտակայքում կար հին բերդի ավերակներ, պատմական Ս. Նշան վանքի կիսակործանված համալիրը, Քառասուն Մանկանց եկեղեցու մնացորդները, Ս. Լուսավորիչ եկեղեցու փլատակները։


== Կրթություն ==
Գյուղում գործում էր Արամյան անունով վարժարան։


== Անվանի մարդիկ ==
Արմտան Մեծ գյուղում է ծնվել Հակոբ Մնձուրին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ուիլյամ Բլոյ

Ուիլյամ Ջեյմս Բլոյ  (անգլ.՝ William James Bloye,  հուլիսի 8, 1890(1890-07-08), Կոռնուոլ, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 6, 1975(1975-06-06), Արեցո, Տոսկանա, Իտալիա),, անգլիացի քանդակագործ, Բիրմինգհեմի արքայական նկարիչների հասարակության անդամ։


== Կյանք ==
Բլոյը սովորել և հետագայում դասավանդել է Բիրմինգհեմի արվեստի դպրոցում։ Առաջին համաշխարհային պատերազմի պատճառով Ուիլյամի պարապմունքներն ընդհատվել են և 1915-1917 թվականներին նա ծառայել է Թագավորական Բանակի Բժշկական Կորպուսում։ Նրա աշակերտների թվում են եղել անգլիացի քանդակագործներ Գորդոն Հերկիքը, Ռոյ Քիթչինը, Ռեյմոնդ Մեյսոնը, Ջոն Փոլը և Իան Ուոլթերսը։ 1921 թվականին Ուիլյամ Բլոյը անգլիացի քանդակագործ և տիպոգրաֆիստ Էրիկ Գիլլի մոտ սովորել է  փորագրություն քարերի վրա և տառերի կտրում։

1925 թվականին նա դարձել է Բիրմինգհեմյան քաղաքացիական հասարակության անդամ։ Այդ ժամանակ քանդակագործը մի ստուդիա ուներ Բիրմինգհեմի Սմոլ Հիթ տարածաշրջանի Գոլդեն Հիլլոք 111 ռոուդում։ Որպես Բիրմինգհեմյան ոչ պաշտոնական քաղաքացիական քանդակագործ նա աշխատել է գրեթե բոլոր հանրային վայրերում՝ ներառյալ գրադարաններ, հիվանդանոցներ և համալսարան։ Բլոյը հաճախ փորագրել է խորաքանդակ վահանակներ՝ սովորաբար Բերմինգհեմյան պանդոկների համար և զարդանախշել է ճարտարապետ Հոլլանդ Հոբբիսսի կողմից կառուցված մի շարք շենքեր։
1920-ական թվականներին ծառայել է Բիրմինգհեմի քաղաքացիական հասարակության տեխնիկական կոմիտեում։
1934 թվականին դարձել է Բրիտանական արքայական քանդակագործների միության անդամ։ Պարգևատրվել է Օտտո Բեյթ շքանշանով։  1956 թվականին հեռանալով Արվեստի դպրոցից տեղափոխվում է Սոուլիհալ քաղաք։
Ուիլյամ Բլոյն իր մահականացուն կնքել է Իտալիայի Տոսկանա մարզի Արեցո քաղաքում, 1975 թվականին։
2010 թվականի դեկտեմբերին իր նախկին ստուդիայի տեղում՝ Սիթի Քոլեջի պատին հանդիսավոր կերպով տեղի ունեցավ կապույտ վահանակի բացումը։
2010-ի հունվարից Բիրմինգհեմի քաղաքային խորհուրդը աշխատում է քանդակագործի «Պան» աստծո քանդակի վերականգնման աշխատանքների վրա, որը գտնվում է «Aston Hall» - ում։ Բացակայում է քանդակի գլուխը, և նրանք հին լուսանկարներ են փնտրում քանդակի վերակառուցման աշխատանքները կատարելու համար։


== Աշխատանքներ ==


== Այլ ==

		
		
		
		
		
		
		
		
		
		
		
		
		


== Ծանոթագրություններ ==
Սնյարդվի (լիճ)

Սնյարդվի կամ Շփիրդինզի (լեհ.՝ Śniardwy, գերմ.՝ Spirdingsee), Լեհաստանի ամենամեծ լիճը։ Պատկանում է Վարմիա Մազուրիա վոևոդությանը (լեհ.՝ Województwo warmińsko-mazurskie)։ Պատկանում է Պիսա գետի ջրբաժանին և Վիսլա գետի ջրահավաք ավազանին։
Մտնում է Մազուրյան լճերի մեջ և կազմում է Մազուրյան լճերի ավազանի երկու երրորդը և Լեհաստանի լճերի` 10%-ը։ Մակերեսը 113,8 կմ², առավելագույն խորությունը մինչև 23 մ, երկարությունը` 22,1 կմ, լայնությունը` 13,4 կմ։ Սնյարդվի լիճը ջուր է ստանում 2,400 կմ² մակերեսից։
Մինչև 1945 թվականը գտնվել է Արևելյան Պրուսիայի տարածքում։


== Աշխարհագրություն ==


=== Կազմավորում ===
Սնյարդվի լիճը կազմավորվել է վերջին սառադաշտային ժամանակաշրջանում` մոտ 12,000 տարի առաջ, որպես Սառցադաշտերի «մեռյալ» սառույցի հալվելու արդյունք։ Բլրոտ ռելիեֆը ձևավորվել է սառցադաշտային նստվածքներից և հարթավայրերի հեղեղումներից։ Այդ պատճառով լճի հատակն ունի սառցա-մորենային ծագում։ Սուբստրատներում գերակայում են ավազը, մանրախիճը և կավը։


=== Ավազան ===
Սնյարդի լիճը պատկանում է Վիսլա գետի ջրահավաք ավազանին։ Լճին պատկանող բազմաթիվ լճախորշերից երկուսը լճեր են կոչվում` Վառնոլթի լիճ և Սեկսթի լիճ (հարավային մասում)։ Սնարդվին կապված է հետևյալ լճերի հետ` Տուչնին, Լուկնաջնո, Միկոլայսկիե, Ռոս, Բիալոլավկի և Տիրկլո։ Այն շրջապատված է ջրանցքների համակարգով, որը հայտնի է որպես Մազուրսկի ջրանցքներ (Kanały Mazurskie) (Masurian ջրանցքներ), ինչպես նաև բազմաթիվ ջրարգելակներ (շլյուզներ)։ Նրանք միասին ձևավորում են Լեհաստանի Մազուրյան լճերի ավազանի մեծ մասը (Masurian Lake District)։
Լիճն ունի ութ կղզիներ` Շերոկի, Չարչի, Վիսպա Պայեչզա, Վիսպա Կաչոր և այլն։


== Բնակավայրեր ==
Լճի ափին են գտնվում Նովիե Գուտի, Նիեդվեդի Ռոգ (լեհ.՝ Niedźwiedzi Róg, բառացիորեն` Արջի անկյուն) Պոլիելնո, Օկարտովո և այլն բնակավայրերը։ Մոտակա քաղաքներն են Ռուչանե Նիդա (լեհ.՝ Ruciane-Nida), Միկոլայկի (լեհ.՝ Mikołajki) և Պիշ (լեհ.՝ Jańsbork կամ գերմ.՝ Johannisburg):


== Գրականություն ==
August Eduard Preuß: Preußische Landes- und Volkskunde oder Beschreibung von Preußen. Ein Handbuch für die Volksschullehrer der Provinz Preußen, so wie für alle Freunde des Vaterlandes. Gebrüder Bornträger, Königsberg 1835, S. 55–56, Nr. 16.
Maria Biolik: Hydronymia Europaea, Die Namen der stehenden Gewässer im Zuflußgebiet des Pregel und im Einzugsbereich der Zuflüsse zur Ostsee zwischen Pregel und Memel. Stuttgart 1993.
Georg Gerullis: Die altpreußischen Ortsnamen. Berlin/Leipzig 1922.
Rozalia Przybytek: Hydronymia Europaea, Ortsnamen baltischer Herkunft im südlichen Teil Ostpreußens. Stuttgart 1993.


== Ծանոթագրություններ ==
Զելենովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԶելենովկաԶելենովկա (ուկրաիներեն՝ Зеленівка), քաղաքատիպ ավան Ուկրաինայի Խերսոնի մարզի Խերսոնի քաղաքային խորհուրդում։ Բնակավայրը նախկինում նաև անվանվել է Բալյախիվկա, Զելենովկա, Ռոժնովկա, Պրոցենկովո։
2011 թվականի տվյալներով Զելենովկա քաղաքատիպ ավանում բնակվում էր 5 785 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էմբեկ

Էմբեկ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ֆրանկավիլլա Անջիտոլա

Ֆրանկավիլլա Անջիտոլա (իտալերեն՝ Francavilla Angitola), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 2357 մարդ, բնակչության խտությունը կազմում է 1,9 մարդ/կմ²։ Զբաղեցնում է 28 կմ² մակերես տարածք։ Փոստային ինդեքսն է՝ 89815։ Հեռախոսային կոդը՝ 0968։


== Արտաքին հղումներ ==
Բնակավայրի պաշտոնական կայք Archived 2010-10-17 at the Wayback Machine.
Բենալմադենա

Բենալմադենա (իսպ.՝ Benalmádena), մունիցիպալիտետ Իսպանիայում։ Գտնվում է Մալագա պրովինցիայում՝ Անդալուսիա ինքնավար համայնքում։ Մունիցիպալիտետը գտնվում է Կոստա Դել Սոլ Օքսիդենտալ շրջանում։ Զբաղեցնում է 27 կմ² մակերես։ Բնակչությունը կազմում է 61383 մարդ (2010 թվական)։ Վարչական կենտրոնից գտնվում է 22 կմ հեռավորության վրա։


== Ժողովրդագրություն ==


== Պատմություն ==

Բենալմադենան պատմականորեն բնակեցված է եղել տարբեր մշակույթների կրողներով դեռևս Բրոնզե դարից։ 2003 թվականին արևմտյան երկրների ամենամեծ ստուպան (սանսկրիտ՝  स्तूप, stūpa)՝ 33 մ բարձրությամբ։ 1456 թվականին բերդն ու քաղաքն ավերվել է Կաստիլիայի Էնրիկե IV թագավորի հրամանատարության տակ գտնվող Քրիստիանի բանակի կողմից։


== Վարչական բաժանում ==
Բենալմադենան բաժանվում է 3 վարչական միավորների՝

Բենալմադենա Կոստա
Արոյո դե լա Միել
Բելամադենա Պուեբլե


== Քույր քաղաքներ ==
Ֆինալե Լիգուերե,  Իտալիա
Նուեվիտաս,  Կուբա


== Ծանոթագրություններ ==


== Արտաքին հղումներ ==
Պաշտոնական կայք Archived 2006-03-02 at the Wayback Machine. (անգլ.)
Resort Guide (անգլ.)
Պիրնե

Պիրնե (բուլղար․՝ Пирне), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 4 կմ դեպի հարավ-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 622 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Մետեխի (Քարելի շրջան)

Մետեխի (վրաց.՝ მეტეხი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 8 կմ։


== Ծանոթագրություններ ==